Spartacus

Spartacus ( ≈-100 - -71 ) 

Spartacus tir levetirik is rivalyumasik ke rotir oluafa Thraki xanta.

Tir dalaf okilik ke exusikeem remi Bareafa Levetirafa Geja koe Italia wali -73 is -71.

Bata exurapa nelkon dilizeyesa koe geefa Italia va konak kunoy levetirik is sutaf tawadayik katanar, kev roti ke Roma is felira ke pilkotapikeem. Exusa ervolia ke Spartacus va konaka romafa jopa mocener, voxe tere zo surter. Rujara ke Roma di tir eaftafa. 6000 levetirik kene Appia vawa wale Capua is Roma zo gamdaytad aze zo rumkad.

 Ronoksudana klita  
Sanegafa liwomba : Spartacus, exusik

Spartacus)